****

ที่ มท ๐๘๑๖.๕/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 เมษายน ๒๕๖4

เรื่อง การสำรวจข้อมูลเด็กและเยาวชนนอกระบบการศึกษา สังกัดองค์กรปกครองส่วนท้องถิ่น

เรียน ผู้ว่าราชการจังหวัด ทุกจังหวัด

อ้างถึง 1. หนังสือกรมส่งเสริมการปกครองท้องถิ่น ด่วนที่สุด ที่ มท 0816.5/ว 4382 ลงวันที่ 28 ตุลาคม 2562

 2. หนังสือกรมส่งเสริมการปกครองท้องถิ่น ด่วนที่สุด ที่ มท 0816.5/ว 2958 ลงวันที่ 25 กันยายน 2563

สิ่งที่ส่งมาด้วย 1. บัญชีรายชื่อองค์กรปกครองส่วนท้องถิ่นตามโครงการฯ จำนวน 1 ชุด

 2. แบบสำรวจข้อมูลเด็กและเยาวชนนอกระบบการศึกษาฯ จำนวน 1 ชุด

 ตามที่กรมส่งเสริมการปกครองท้องถิ่นได้ดำเนินโครงการสนับสนุนการจัดการศึกษาแก่เด็กด้อยโอกาส มีวัตถุประสงค์เพื่อให้เด็กด้อยโอกาสได้รับการศึกษา รู้จักทักษะชีวิต และได้รับการดูแลจากรัฐอย่างทั่วถึง โดยมีองค์กรปกครองส่วนท้องถิ่นร่วมโครงการทั้งสิ้น 111 แห่ง และในปี 2563 ได้ร่วมกับกองทุน
เพื่อความเสมอภาคทางการศึกษา (กสศ.) จัดทำโครงการสนับสนุนการพัฒนาครูและเด็กนอกระบบการศึกษา
โดยเครือข่ายเชิงพื้นที่ : ภาคกลาง (กลุ่มเด็กด้อยโอกาสสังกัดองค์กรปกครองส่วนท้องถิ่น) ความละเอียดแจ้งแล้ว นั้น

 กรมส่งเสริมการปกครองท้องถิ่นพิจารณาแล้ว เพื่อให้การจัดเตรียมข้อมูลสำหรับกำหนด
แนวทางการขับเคลื่อนงานโครงการสนับสนุนการพัฒนาครูและเด็กนอกระบบการศึกษาโดยเครือข่ายเชิงพื้นที่ : ภาคกลาง (กลุ่มเด็กด้อยโอกาสสังกัดองค์กรปกครองส่วนท้องถิ่น) ประจำปี 2564 เป็นไปด้วยความเรียบร้อยและบรรลุวัตถุประสงค์ ขอความร่วมมือจังหวัดแจ้งองค์กรปกครองส่วนท้องถิ่นที่จัดการศึกษาแก่เด็กด้อยโอกาส ในพื้นที่สำรวจข้อมูลเด็กและเยาวชนนอกระบบการศึกษาในพื้นที่รายงานให้กรมส่งเสริมการปกครองท้องถิ่นภายในวันศุกร์ที่ 14 พฤษภาคม 2564 โดยข้อมูลดังกล่าวจะใช้ประกอบการพิจารณาการจัดสรรเงินรายหัวเพื่อช่วยเหลือเด็กและเยาวชนนอกระบบการศึกษา รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

 (นายประยูร รัตนเสนีย์)

 อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการศึกษานอกระบบ ศิลปะ วัฒนธรรมและภูมิปัญญาท้องถิ่น

โทร. ๐-๒๒๔๑-๙๐๒๒-๓ ต่อ ๔๑๗ โทรสาร ต่อ ๔๑๘

ผู้ประสานงาน นายอัครเดช กลิ่นสังข์ ๐๙1 840 8293

**สิ่งที่ส่งมาด้วย**

|  |  |
| --- | --- |
| **เอกสาร** | **QR Code** |
| 1. บัญชีรายชื่อองค์กรปกครองส่วนท้องถิ่นตามโครงการฯ ผ่าน Link https://joo.gl/Va6cy หรือ QR Code |  |
| 2. แบบสำรวจข้อมูลเด็กและเยาวชนนอกระบบการศึกษา  สังกัดองค์กรปกครองส่วนท้องถิ่น ผ่าน Link https://joo.gl/IQ5ldJ หรือ QR Code กรุณากรอกข้อมูลผ่านระบบ Google form ให้ครบถ้วน ภายในวันศุกร์ที่ 14 พฤษภาคม 2564  |  |

**กรณีมีข้อสงสัย ติดต่อเจ้าหน้าที่ ดังนี้**

1. นายอัครเดช กลิ่นสังข์ โทร. 091 - 8408293

2. นายสุเมธ สังข์ทอง โทร. 089 - 2284548